# **Ekstraordinær Generalforsamling tirsdag den 5. oktober 2021, kl. 19.30**

Bestyrelsen indkalder hermed til ekstraordinær generalforsamling.

På seneste generalforsamling valgte vi kun en ud af de to revisorer vores vedtægter kræver. Vores faste statsautoriserede revisor igennem mange år, Jørgen Blom, var gået bort få dage inden generalforsamlingen og vi kunne ikke nå at finde og vælge en ny på den ordinære generalforsamling.

Bestyrelsen har i forbindelse med aflevering af vores kommunale rapportering i det forgangne år arbejdet sammen med Statsautoriseret revisor Kristian Pryds. Det samarbejde vil vi gerne fortsætte med og indstiller derfor til DSRs medlemmer, at vi vælger Kristian Pryds som klubbens anden revisor på en ekstraordinær generalforsamling, således at Kristian Pryds kan deltage i arbejdet med revision af vores regnskab i indeværende regnskabsår og påtegne dette inden den ordinære generalforsamling.

Kristian Pryds har arbejdet som Statsautoriseret revisor i sit eget firma i mere end 20 år og er en god og erfaren revisor at kunne trække på. Kristian Pryds vil være til stede ved den ekstra ordinære generalforsamling, for yderligere præsentation og spørgsmål.

Det er muligt at bringe andre kandidater i forslag. Skriftlige kandidaturer skal være bestyrelsen i hænde 14 dage før den ekstraordinære generalforsamling, dvs. den 21. september. Det er ikke et krav efter DSRs vedtægter, at vores revisorer er statsautoriserede, men det er en stor fordel, at klubben har mindst én statsautoriseret revisor imellem de to valgte revisorer, da dette er et krav i forbindelse med regnskabsrapportering til Københavns kommune. Evt. andre kandidater har mulighed for at rette henvendelse til Formand Kasper Haagensen og høre nærmere om arbejdet.

Dagsorden:

1. Valg af dirigent
2. Valg af referent
3. Valg af revisorer
	1. Bestyrelsen foreslår Kristian Pryds

Vedtægter for indkaldelse af ekstraordinær generalforsamling:

*§10. Ekstraordinære generalforsamlinger.*

*Bestyrelsen kan til enhver tid sammenkalde til en ekstraordinær generalforsamling. Hvis 20 stemmeberettigede medlemmer kræver det med angivelse af, hvilket emne der ønskes behandlet, skal bestyrelsen indkalde til en ekstraordinær generalforsamling. Denne skal afholdes senest 8 uger efter kravets indlevering med 14 dages varsel.*